
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Απαλλαγή από ΦΠΑ για δωρεάν παραδόσεις αγα¬ 
θών και παροχές υπηρεσιών από υποκειμένους 
στον ΦΠΑ για την κάλυψη των αναγκών των πλη- 
γέντων από τις πυρκαγιές στις 23 και 24 Ιουλίου 
2018 στην Περιφέρεια Αττικής. 

2 Καθορισμός της διαδικασίας και των δικαιολο- 
γητικών για τη χορήγηση της απαλλαγής που 
ορίζεται στην παράγραφο 6 του άρθρου 3 του 
ν. 4223/2013 (Α' 287), για κτίσματα μετά του ανα- 
λογούντος σε αυτά οικοπέδου, τα οποία βρίσκο¬ 
νται σε περιοχές που έχουν κηρυχθεί σε κατάστα¬ 
ση έκτακτης ανάγκης πολιτικής προστασίας λόγω 
σεισμού, πυρκαγιάς ή πλημμύρας και έχουν απο¬ 
δεδειγμένα ολοσχερώς καταστραφεί ή υποστεί 
λειτουργικές ζημιές που τα καθιστούν μη κατοι¬ 
κήσιμα. 

3 Διαδικασία απαλλαγής ΦΠΑ των παραδόσεων 
αγαθών και παροχής υπηρεσιών στο πλαίσιο 
αντιμετώπισης αναγκών των πληγέντων από τις 
πυρκαγιές στις 23 και 24 Ιουλίου 2018 στην Περι¬ 
φέρεια Αττικής. 


ΑΠΟΦΑΣΕΙΣ 

Αριθμ. ΠΟΑ. 1153 (1) 

Απαλλαγή από ΦΠΑ για δωρεάν παραδόσεις αγα¬ 
θών και παροχές υπηρεσιών από υποκειμένους 
στον ΦΠΑ για την κάλυψη των αναγκών των πλη¬ 
γέντων από τις πυρκαγιές στις 23 και 24 Ιουλίου 
2018 στην Περιφέρεια Αττικής. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις ακόλουθες διατάξεις του Κώδικα ΦΠΑ (ν.2859/ 
2000, ΦΕΚ Α' 248/7.11.2000), όπως ισχύουν: 

α. των παραγράφων 2 και 4 του άρθρου 7 και 
β. της παραγράφου 2 του άρθρου 9. 

2. Τις παραγράφους 1 και 2 του άρθρου 9 της Πράξης 
Νομοθετικού Περιεχομένου" Έκτακτα μέτρα για την στή¬ 


ριξη των πληγέντων και την αποκατάσταση των ζημιών 
από τις πυρκαγιές που έπληξαν περιοχές της Περιφέ¬ 
ρειας Αττικής στις 23 και 24 Ιουλίου 2018." (ΦΕΚ ΑΊ 38/ 
26-7-2018). 

3. Την απόφαση Υφυπουργού Οικονομικών ΠΟΛ.1095/ 
2014 (ΦΕΚ Β' 903/10.04.2014) με την οποία καθορίζεται 
ο τρόπος και η διαδικασία απόδειξης της δωρεάν διάθε¬ 
σης αγαθών από επιχειρήσεις προς ευπαθείς κοινωνικά 
ομάδες, μέσω φορέων φιλανθρωπικού ή κοινωφελούς 
σκοπού προκειμένου οι πράξεις αυτές να μην θεωρού¬ 
νται ως παραδόσεις αγαθών κατά την έννοια της παρα¬ 
γράφου 2 του άρθρου 7 του Κώδικα ΦΠΑ. 

4. Την απόφαση Υφυπουργού Οικονομικών ΠΟΑ 
1023/2016 (ΦΕΚ Β’943/21.03.2017) "Παραδόσεις αγα¬ 
θών και παροχές υπηρεσιών άνευ ανταλλάγματος από 
υποκειμένους στον φόρο στο πλαίσιο αντιμετώπισης της 
προσφυγικής κρίσης". 

5. Την απόφαση του Πρωθυπουργού και του Υπουρ¬ 
γού Οικονομικών ΥΠΟΙΚ 0010218 ΕΞ 2016 (ΦΕΚ 
Β'3696/15.11.2016) "Ανάθεση αρμοδιοτήτων στην Υφυ¬ 
πουργό Οικονομικών Αικατερίνη Παπανάτσιου". 

6. Την ανάγκη ορισμού της διαδικασίας και των προϋ¬ 
ποθέσεων για την ομαλή και ομοιόμορφη εφαρμογή των 
διατάξεων που προβλέπουν την απαλλαγή από ΦΠΑ των 
υποκειμένων στον φόρο που διαθέτουν αγαθά και πα¬ 
ρέχουν υπηρεσίες άνευ ανταλλάγματος για την κάλυψη 
των αναγκών των πληγέντων από τις πυρκαγιές στις 23 
και 24 Ιουλίου 2018 στην Περιφέρεια Αττικής. 

7. Οτι από την απόφαση αυτή δεν προκαλείται δαπάνη 
σε βάρος του Κρατικού προϋπολογισμού, αποφασίζουμε: 

Καθορίζονται οι όροι και η διαδικασία για τη μη κα¬ 
ταβολή ΦΠΑ από τους υποκειμένους στον φόρο που 
παραδίδουν αγαθά και παρέχουν υπηρεσίες άνευ ανταλ¬ 
λάγματος για την κάλυψη των αναγκών των πληγέντων 
από τις πυρκαγιές στις 23 και 24.7.2018, σύμφωνα με τις 
διατάξεις των υποπεριπτώσεων αα' και δδ' της περίπτω¬ 
σης β' της παραγράφου 2 του άρθρου 7 και της παρα¬ 
γράφου 2 του άρθρου 9 του Κώδικα ΦΠΑ, ως ακολούθως: 

1. Για την εφαρμογή της παρούσης, νοούνται ως: 

α. «Δωρητές», επιχειρήσεις υποκείμενες στον ΦΠΑ, 
που παραδίδουν αγαθά ή παρέχουν υπηρεσίες άνευ 
ανταλλάγματος για την εξυπηρέτηση των αναγκών των 
πληγέντων από τις πυρκαγιές στις 23 και 24.7.2017 στην 
Περιφέρεια Αττικής. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3225/07.08.2018 


β. «Αποδέκτες»: Ν.Π.Δ.Δ. ή Ν.Π.Ι.Δ. μη κερδοσκοπικού 
χαρακτήρα που έχουν συσταθεί νόμιμα στην Ελλάδα 
και έχουν αποδεδειγμένα φιλανθρωπικό ή κοινωφελή 
σκοπό, καθώς και οι Υπηρεσίες του δημόσιου τομέα, οι 
Ο.Τ.Α. και τα Ν.Π.Δ.Δ, όπως προσδιορίζονται στο άρ. 14 
του ν. 4270/2014 (ΦΕΚΑΊ 43), που διαθέτουν περαιτέρω 
τα εν λόγω αγαθά και τις υπηρεσίες για την κάλυψη των 
αναγκών των πληγέντων από τις πυρκαγιές στις 23 και 
24.7.2017 στην Περιφέρεια Αττικής. 

2. Μεταξύ του δωρητή και του αποδέκτη συντάσσε- 
ται, το αργότερο έως την παράδοση των αγαθών ή την 
ολοκλήρωση της παροχής των υπηρεσιών, πρωτόκολλο 
παράδοσης/παραλαβής των αγαθών ή παροχής/λήψης 
των υπηρεσιών, αντίστοιχα. 

3. Το ανωτέρω πρωτόκολλο θα πρέπει να περιέχει 
τουλάχιστον την περιγραφή του είδους και της ποσό¬ 
τητας των αγαθών που διατίθενται και του είδους και 
ενδεχομένως της διάρκειας των υπηρεσιών που παρέ¬ 
χονται, την ημερομηνία πραγματοποίησης της δωρεάν 
διάθεσής τους, τα πλήρη στοιχεία του δωρητή και του 
αποδέκτη των αγαθών και υπηρεσιών, όπως επωνυμία, 
ταχ. διεύθυνση, τηλέφωνο επικοινωνίας, και την ημερο¬ 
μηνία υπογραφής. 

4. Το πρωτόκολλο αυτό αποτελεί αποδεικτικό πραγ¬ 
ματοποίησης της δωρεάν διάθεσης των αγαθών ή των 
υπηρεσιών, συντάσσεται εις διπλούν και υπογράφεται 
και στα δύο αντίτυπα από τον δωρητή και τον αποδέκτη. 
Το ένα αντίτυπο διατηρεί ο δωρητής και το άλλο παρα- 
δίδεται στον αποδέκτη. 

5. Ο δωρητής προσκομίζει ή αποστέλλει σε έντυπη 
μορφή στη Δ.Ο.Υ στην οποία υπάγεται για τον Φ.Π.Α., 
ενυπόγραφη κατάσταση των πρωτοκόλλων παράδοσης/ 
παραλαβής αγαθών ή παροχής/λήψης υπηρεσιών που 
έχει συνάψει ανά φορολογική περίοδο, στις προθεσμίες 
υποβολής των δηλώσεων ΦΠΑ. 

6. Οι δωρητές και οι αποδέκτες των αγαθών και υπη¬ 
ρεσιών οφείλουν να διαφυλάττουν το αντίτυπο του πρω¬ 
τοκόλλου παράδοσης/παραλαβής αγαθών ή παροχής/ 
λήψης υπηρεσιών για όσο χρόνο προβλέπεται από τα 
Ελληνικά Λογιστικά Πρότυπα (ν.4308/14) η διαφύλαξη 
λογιστικών αρχείων. Επίσης, οι αποδέκτες οφείλουν να 
τηρούν κατάσταση, στην οποία θα καταχωρούν τον τρό¬ 
πο, τον τόπο και το χρόνο (ημερομηνία) που έλαβε χώρα 
η περαιτέρω διάθεση των αγαθών και υπηρεσιών στους 
πυρόπληκτους, καθώς και την ποσότητα και το είδος των 
αγαθών και το είδος και την ενδεχόμενη διάρκεια των 
υπηρεσιών που διατέθηκαν. 

7. Ειδικά για τις δωρεάν παραδόσεις αγαθών και παρο¬ 
χές υπηρεσιών που πραγματοποιήθηκαν από 23.07.2018 
έως την ημερομηνία δημοσίευσης της παρούσης στην 
Εφημερίδα της Κυβερνήσεως, ελλείψει της σύνταξης του 
πρωτοκόλλου, αποδεικτικό των πράξεων αυτών αποτε¬ 
λεί το στοιχείο αυτοπαράδοσης ή ιδιοχρησιμοποίησης 
που εκδίδεται για τον αναλογούντα ΦΠΑ εκροών. Οι υπο¬ 
κείμενοι στον φόρο, εφόσον μπορούν να αποδείξουν ότι 
ενήργησαν ως «δωρητές» κατά την έννοια της παρού¬ 
σης (π.χ. διαθέτουν δελτίο αποστολής με τα στοιχεία του 
παραλήπτη), καταχωρούν το ποσό αυτό του φόρου και 


στα προστιθέμενα του φόρου εισροών ποσά της οικείας 
δήλωσης ΦΠΑ. 

8. Η απόφαση αυτή, η οποία ισχύει για πράξεις που 
πραγματοποιούνται από 23.07.2018, να δημοσιευθεί 
στην Εφημερίδα της Κυβερνήσεως. 

Αθήνα, 30 Ιουλίου 2018 

Η Υφυπουργός 

ΑΙΚ. ΠΑΠΑΝΑΤΣΙΟΥ 


Αριθμ. ΠΟΑ. 1151 (2) 

Καθορισμός της διαδικασίας και των δικαιολο- 
γητικών για τη χορήγηση της απαλλαγής που 
ορίζεται στην παράγραφο 6 του άρθρου 3 του 
ν. 4223/2013 (Α' 287), για κτίσματα μετά του ανα- 
λογούντος σε αυτά οικοπέδου, τα οποία βρίσκο¬ 
νται σε περιοχές που έχουν κηρυχθεί σε κατά¬ 
σταση έκτακτης ανάγκης πολιτικής προστασίας 
λόγω σεισμού, πυρκαγιάς ή πλημμύρας και έχουν 
αποδεδειγμένα ολοσχερώς καταστραφεί ή υπο- 
στεί λειτουργικές ζημιές που τα καθιστούν μη κα¬ 
τοικήσιμα. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις των παραγράφων 6 και 7 του άρθρου 
3 του ν. 4223/2013 (ΦΕΚ Α' 287), οι οποίες προστέθηκαν 
με το άρθρο 7 της από 26-7-2018 Πράξης Νομοθετικού 
Περιεχομένου (ΑΊ38). 

2. Τις διατάξεις του ν. 4174/2013 (ΦΕΚ 170 Α') «Φορο¬ 
λογικές διαδικασίες και άλλες διατάξεις», όπως ισχύουν. 

3. Τις διατάξεις του Κεφαλαίου Α' «Σύσταση Ανεξάρτη¬ 
της Αρχής Δημοσίων Εσόδων»του Πρώτου Μέρουςτου 
ν. 4389/2016 «Επείγουσες διατάξεις για την εφαρμογή 
της συμφωνίας δημοσιονομικών στόχων και διαρθρω¬ 
τικών μεταρρυθμίσεων και άλλες διατάξεις» (ΦΕΚ Α' 94). 

4. Την 1/20.01.2016 (ΦΕΚ 18/τ.Υ.Ο.Δ.Δ./20.01.2016) 
πράξη του Υπουργικού Συμβουλίου «Επιλογή και δι¬ 
ορισμός Γενικού Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών», σε 
συνδυασμό με τις διατάξεις της παραγράφου 10 του άρ¬ 
θρου 41 του ν. 4389/2016, και την αριθμ. 39/3/30.11.2017 
(Υ.Ο.Δ.Δ. 689) απόφαση του Συμβουλίου Διοίκησης της 
Α.Α.Δ.Ε. «Ανανέωσης θητείας του Διοικητή της Ανεξάρ¬ 
τητης Αρχής Δημοσίων Εσόδων», όπως ισχύουν. 

5. Την Δ.ΟΡΓ.Α 1115805 ΕΞ 2017/31-7-2017 (ΦΕΚ 2743 
Β') απόφαση του Διοικητή Α.Α.Δ.Ε περί μεταβίβασης αρ¬ 
μοδιοτήτων και εξουσιοδότησης υπογραφής «Με εντολή 
Διοικητή» σε όργανα της Φορολογικής Διοίκησης, όπως 
ισχύει. 

6. Τη Δ. ΟΡΓ.Α 1036960 ΕΞ 2017 (ΦΕΚ 968 και 1238 
Β') απόφαση του Διοικητή της Ανεξάρτητης Αρχής Δη¬ 
μοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.)», όπως τροποποιήθηκε 
συμπληρώθηκε και ισχύει. 







Τεύχος Β' 3225/07.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


40489 


7. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

1. Αρμόδιο όργανο για τη χορήγηση της απαλλαγής 
που ορίζεται στην παράγραφο 6 του άρθρου 3 του 
ν. 4223/2013, είναι ο προϊστάμενος Δ.Ο.Υ. της αρχικά 
εκδοθείσας «δήλωσης ΕΝ.Φ.Ι.Α. - πράξης προσδιορισμού 
φόρου» του οικείου έτους. 

2. Για τη χορήγηση της απαλλαγής απαιτείται η υποβο¬ 
λή αίτησης στον αρμόδιο Προϊστάμενο Δ.Ο.Υ. σύμφωνα 
με το συνημμένο στην ΠΟΑ 1200/2017 (ΦΕΚ 4429 και 
4726 Β') υπόδειγμα 1Α, το οποίο επέχει θέση δήλωσης, 
συνοδευόμενο από βεβαίωση της αρμόδιας δημόσιας 
αρχής ή αρχών από την οποία πρέπει να προκύπτουν η 
απόφαση κήρυξης της περιοχής σε κατάσταση έκτακτης 
ανάγκης πολιτικής προστασίας, η διεύθυνση και το είδος 
του πληγέντος ακινήτου καθώς και ότι το κτίσμα έχει ολο- 
σχερώς καταστραφεί ή ότι έχει κριθεί κατεδαφιστέο ή ότι 
είναι επισκευάσιμο μεν αλλά έχει υποστεί λειτουργικές 
ζημιές που το καθιστούν μη κατοικήσιμο. 

3. Εφόσον η αίτηση γίνει αποδεκτή, εκδίδεται νέα 
«δήλωση ΕΝ.Φ.Ι.Α. - πράξη διοικητικού προσδιορισμού 
φόρου», η οποία κοινοποιείται κατά τις διατάξεις του 
άρθρου 5 του ν. 4174/2013, όπως ισχύει και αναρτάται 
ηλεκτρονικά στο λογαριασμό του φορολογούμενου στο 
ΟΠΣ Περιουσιολόγιο (νννννν.ςείε.ςτ). 

4. Εφόσον η αίτηση δεν γίνει αποδεκτή, εκδίδεται πρά¬ 
ξη απόρριψης, σύμφωνα με το συνημμένο στην ΠΟΑ 
1163/2015 (ΦΕΚ 1711 Β') απόφαση υπόδειγμα 7 και ενη¬ 
μερώνεται επί αποδείξει ο φορολογούμενος. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 30 Ιουλίου 2018 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 


Αριθμ. ΠΟΑ. 1152 (3) 

Διαδικασία απαλλαγής ΦΠΑ των παραδόσεων 
αγαθών και παροχής υπηρεσιών στο πλαίσιο 
αντιμετώπισης αναγκών των πληγέντων από τις 
πυρκαγιές στις 23 και 24 Ιουλίου 2018 στην Πε¬ 
ριφέρεια Αττικής. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις: 

α) της παραγράφου 1 του άρθρου 27 του Κώδικα ΦΠΑ 
(ν.2859/2000 ΦΕΚ 248 Α707.11.2000), όπως τροποποιή¬ 
θηκαν και ισχύουν και 

β) της παραγράφου 2 του ως άνω άρθρου. 

2. Την παράγραφο 3 του άρθρου 9της Πράξης Νομο¬ 
θετικού Περιεχομένου " Έκτακτα μέτρα για την στήρι¬ 
ξη των πληγέντων και την αποκατάσταση των ζημιών 
από τις πυρκαγιές που έπληξαν περιοχές της Περιφέ¬ 


ρειας Αττικής στις 23 και 24 Ιουλίου 2018." (ΦΕΚ ΑΊ 38/ 
26-7-2018). 

3. Τις διατάξεις του Κεφαλαίου Α' «Σύσταση Ανεξάρτη¬ 
της Αρχής Δη μοσίων Εσόδων» του Μέρους Π ρώτου του 
ν. 4389/2016 «Επείγουσες διατάξεις για την εφαρμογή 
της συμφωνίας δημοσιονομικών στόχων και διαρθρω¬ 
τικών μεταρρυθμίσεων και τις διατάξεις» (Α'94) και ειδι¬ 
κότερα των άρθρων 1,2,13,14,17 και 41, όπως ισχύουν. 

4. Την αριθμ. Δ.ΟΡΔ. Α 1036960 ΕΞ 2017/ 10.03.2017 
(Β' 968 και 1238) Απόφαση του Διοικητή της Ανεξάρ¬ 
τητης Αρχής Δημοσίων Εσόδων «Οργανισμός της Ανε¬ 
ξάρτητης Αρχής Δημοσίων Εσόδων (Α.Α.Δ.Ε.)», όπως 
συμπληρώθηκε τροποποιήθηκε και ισχύει. 

5. Την αριθμ. 1 της 20.01.2016 (Υ.Ο.Δ.Δ. 18) Πράξη 
του Υπουργικού Συμβουλίου «Επιλογή και διορισμός 
Γενικού Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών», σε συνδυασμό 
με τις διατάξεις του πρώτου εδαφίου της παραγράφου 
10 του άρθρου 41 του ν. 4389/2016 και την αριθμ. 39/3 
της 30-11 -2017 (Υ.Ο.Δ.Δ. 689) απόφαση του Συμβουλίου 
Διοίκησης της Ανεξάρτητης Αρχής Δημοσίων Εσόδων 
«Ανανέωση της θητείας του Διοικητή της Ανεξάρτητης 
Αρχής Δημοσίων Εσόδων». 

6. Την αριθμ. Δ6Α 1015213 ΕΞ 2013/ 28-1 -2013 (Β' 130 
και Β' 372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στο Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών», όπως ισχύει, 
σε συνδυασμό με τις διατάξεις της περ. α' της παρ. 3 του 
άρθρου 41 του ν. 4389/2016, όπως ισχύουν. 

7. Την ανάγκη θέσπισης συγκεκριμένης διαδικασίας 
και όρων για την εφαρμογή της απαλλαγής από ΦΠΑ που 
ορίζουν οι νέες διατάξεις με στόχο την κάλυψη των ανα¬ 
γκών πληγέντων από τις πυρκαγιές στις 23 και 24.7.2018 
στην Περιφέρεια Αττικής. 

8. Ότι, από την απόφαση αυτή, δεν προκαλείται δα¬ 
πάνη σε βάρος του κρατικού προϋπολογισμού, αποφα¬ 
σίζουμε: 

Καθορίζεται η διαδικασία εφαρμογήςτηςπερίπτωσης 
ιε) της παραγράφου 1 του άρθρου 27 του Κώδικα ΦΠΑ, 
όπως προστέθηκε με την παράγραφο 3 του άρθρου 9 
της Πράξης Νομοθετικού Περιεχομένου," Έκτακτα μέτρα 
για τη στήριξη των πληγέντων και την αποκατάσταση 
των ζημιών από τις πυρκαγιές που έπληξαν περιοχές της 
Περιφέρειας Αττικής στις 23 και 24 Ιουλίου 2018" στο 
πλαίσιο της κάλυψης των αναγκών πληγέντων από τις 
εν λόγω πυρκαγιές, ως εξής: 

1. Για την εφαρμογή της παρούσας: 

α. Προμηθευτής αγαθών και υπηρεσιών είναι κάθε 
υποκείμενος στο φόρο εγκατεστημένος στην Ελλάδα. 

β. Δωρητές είναι πρόσωπα υποκείμενα στο φόρο, οι 
οποίοι πρόκειται να διαθέσουν περαιτέρω άνευ ανταλ¬ 
λάγματος τα αγαθά ή τις υπηρεσίες που αγόρασαν από 
τους προμηθευτές, για την αντιμετώπιση αναγκών των 
πληγέντων από αυτές τις πυρκαγιές 

γ. Αποδέκτες των αγαθών και υπηρεσιών είναι οι φο¬ 
ρείς της υποπερίπτωσης ββ) της περίπτωσης β της πα¬ 
ραγράφου 2 του άρθρου 7 του Κώδικα ΦΠΑ (Δημόσιο, 
ΟΤΑ, ΝΠΔΔ κ.λπ.). 

2. Μεταξύ του δωρητή και του αποδέκτη συντάσσε- 
ται πρωτόκολλο παράδοσης/παραλαβής των αγαθών ή 
πρωτόκολλο παροχής/λήψης των υπηρεσιών. Το πρω¬ 
τόκολλο αυτό αποτελεί αποδεικτικό πραγματοποίησης 
της δωρεάν διάθεσης των αγαθών ή των υπηρεσιών, 
συντάσσεται εις διπλούν και υπογράφεται και στα δύο 
αντίτυπα από το δωρητή και τον αποδέκτη. Το πρωτό¬ 
κολλο παράδοσης/παραλαβής ή παροχής/λήψης θα 
πρέπει να περιέχει τουλάχιστον, την περιγραφή του εί¬ 
δους των αγαθών και των υπηρεσιών που διατέθηκαν, 
την ποσότητα των αγαθών, την ημερομηνία που πραγ¬ 
ματοποιήθηκε η δωρεάν διάθεσή τους, την αξία τους, 
τα στοιχεία του δωρητή και του αποδέκτη των αγαθών 
ή υπηρεσιών, όπως επωνυμία, ταχ. διεύθυνση, τηλέφω¬ 
νο επικοινωνίας, και την ημερομηνία υπογραφής του 
πρωτοκόλλου. 

3. Ο δωρητής προσκομίζει σε κάθε προμηθευτή 
αγαθών και υπηρεσιών που σχετίζονται με τη δωρεάν 
διάθεση ακριβές αντίγραφο του ανωτέρω υπογεγραμ¬ 
μένου πρωτοκόλλου παράδοσης/παραλαβής ή παρο¬ 
χής/λήψης, προκειμένου αυτός να εκδώσει το σχετικό 
φορολογικό στοιχείο άνευ ΦΠΑ, αναγράφοντας σε αυτό 
την ένδειξη «Απαλλαγή βάσει ΑΔΑΑΔΕ ΠΟΑ .. 72018». 


4. Οι δωρητές και οι προμηθευτές των αγαθών και 
υπηρεσιών οφείλουν να διαφυλάττουν το αντίγραφο 
του πρωτοκόλλου παράδοσης/παραλαβής αγαθών ή 
παροχής/λήψης υπηρεσιών για όσο χρόνο προβλέπε- 
ται από τα Ελληνικά Λογιστικά Πρότυπα (ν.4308/2014) 
η διαφύλαξη λογιστικών αρχείων. 

5. Στην περίπτωση που η έκδοση του σχετικού φορο¬ 
λογικού στοιχείου έχει προηγηθεί της προσκόμισης του 
ακριβούς αντιγράφου του πρωτοκόλλου παράδοσης/ 
παραλαβής ή παροχής/λήψης, εκδίδεται πιστωτικό τιμο¬ 
λόγιο μόνο για το ποσό του ΦΠΑ που επιστρέφεται στο 
δωρητή. Στο πιστωτικό αυτό τιμολόγιο αναγράφεται η 
ένδειξη «Επιστροφή ΦΠΑ λόγω απαλλαγής βάσει ΑΔΑ¬ 
ΑΔΕ ΠΟΑ ..72018». 

6. Η απόφαση αυτή, η οποία ισχύει για πράξεις που 
πραγματοποιούνται από 23.7.2018, να δημοσιευθεί στην 
Εφημερίδα της Κυβερνήσεως. 

Αθήνα, 30 Ιουλίου 2018 
Ο Διοικητής 
Γ. ΠΙΤΣΙΛΗΣ 

